**Võnnu Lasteaed Värvuke hoolekogu koosoleku protokoll**

1. **Koosoleku toimumise aeg ja koht**: 08.06.2023 Võnnu Lasteaed Värvuke
2. **Koosoleku algus ja lõpu aeg**: 17:00 – 18:30
3. **Koosoleku juhataja ja protokollija ees- ja perekonnanimi**: Juhataja Piret Saar, Protokollija Mari Saar
4. **Koosolekul osalesid**: Piret Saar, Mari Saar, Mari-Liisa Parder, Kerri Gertrud Mikli, Kati Küngas, Kersti Rüütli

**Päevakord:**

* 1. **Direktori kokkuvõte 2023/2024 õppeaastast**

**Töötajad:** Asutuses töötab kokku 19 töötajat, kellest 1 viibib lapsehoolduspuhkusel. Vahetus 1 lasteaia õpetaja, 1 liikumisõpetaja, 1 assistent ja 2 õpetaja-abi majasiseselt.

Alates detsembrist täidetud eripedagoogi koht ja jaanuarist lasteaial õpetaja-abi-tugiisik . Täitmata on logopeedi ametikoht.

**Lapsed:** Lasteaias töötas 1 sõimerühm, 2 liitrühma ja 1 aiarühm, mis on 2022/23 õppeaastaks maksimumini ehk 23 kohta rühmas. Lasteaias sügisel 1.okt.2023 seisuga 70 last ja 15.mai sisuga 80 last. Lasteaeda on lõpetamas 12 last.

**Huvitegevus:** Lasteaias töötasid laste arendamiseks järgmised ringid: liikumis ja muusikaring, mida juhendasid lasteaia liikumis-ja muusikaõpetaja. Tasulistest ringidest: Fredy inglise keele huviring (MTÜ Väike Täht), LULU tantsuring, Kolme põrsakese teadusring.

**2022/23.a. tulemused :**

**Õppeaasta teemaks oli: Iga samm jätab jälje,**

Ülesanneteks oli: hoiakute kujundamine ja liikumise propageerimine ning liikumisega seotud ürituste korraldamine**,** osalemine erinevatel spordiüritusel, kaasaarvatud lasteaia töötajad (LHV Maijooks). Lisaks pöörati suuremat rõhku keskkonnateadliku käitumise arendamisele (igapäevaselt toimus prügi sorteerimine ja biojäätmete komposteerimine)

Kavandatud oli erinevaid õppekäike ja õppeprogramme:

Kodukoha ajaloolised paigad, nt Võnnu kirik- kiriku ja oreliga tutvumine jõulude ajal. Võnnu Raamatukogu külastused kõigile rühmadele, koostöö raamatukoguga on väga hea.

Koostöö Võnnu Kultuurimajaga- peod, teater, kino külastus. Lasteaias toimus jõuluhommik- Päkapikkude akadeemia. Lisaks toimusid teatrikülastus Tartus, Kameelia talus perepäev, Valgesoo matk, matk Kiidjärve loodusrajal Taevaskotta, laevareis Emajõel, helkurikoolitus ning osaleti võimlemispeol Tartus.

Läbi viidi erinevaid üritusi, kuhu on kaasati ka pered: liikumisõpetaja eestvedamisel sportlik emade- ja isadepäev, jõulupidu kultuurimajas, kevadkontsert, talgupäev isadega, Mihklilaat vanematele, kirbuturg.

2022/2023 õppeaasta jooksul võeti osa mitmetest võistlustest ja konkurssidest.

Osaleti suures aktsioonis Maailmakoristuspäeval ja selle raames said korda lasteaia õueala ja panipaigad. Lisaks võeti osa riiklikest konkurssidest: Tere Kevad 2023, 112 päev, Küünlaümbriste kogumine, Kunstinäitus "Eesti on mereriik" (Korraldas Maarjamõisa lasteaed).Tööd on näitusel Tartu linnaraamatukogu Annelinna filiaalis. Osaleti kunstikonkursil "Kaisukaru" ja Nutiprahi kogumise kampaanias. Vabariiklikelt võistlustel: Osaleti Räpina Aianduskooli Maasikakasvatamise taimeprojektis. Samuti oleme algust teinud maheaia rajamisega lasteaia õuealal. Vanemad lasteaialapsed osalesid maakondlikel võistlustel: Tartumaa lasteaedade etlemiskonkurss „Eesti keele kaunis kõla“ ning majajasiseseslt said ka nooremad lapsed võimaluse osaleda etlemiskonkurssil.

**Ressursside juhtimine:**

Kauaoodatud 5.rühma remont algas märtsi lõpus ning rühma avamine toimub augustis 2023. Koostöö PRIA-ga: koolikava kaasnevate haridusmeetme projekti toesoetati lasteaiale: blende, küpsetusahi, toidukuivati, mahlapress ja miniahi. Lisaks külastati Andre Juustufarmi ja Võnnu Mahetalu (mahemuna programm), EMÜ maheaianduse koolitus professor Anne Luik jagas teadmis maheaianduse rajamisest (projekti maksumus kokku 1909,82, Pria toetus 863,36 eurot, omaosalus 1046,46 eurot). KIK rahastas keskkonnahariduslikud õppekäiku,,Putukas mutukas elurikkusest jutustab. (projekti maksumus 200 eur ja toimub augustis). Kaks töötajat on käinud väliskoolitusel Rootsis, Eesti lasteaias tutvumas kultuuridevaheliste erisuste ja sarnasustega. Lasteaia õuealal on toimunud ohtlikete puude hooldus - 500 eurot. Toimunud on nii töötajatele, kui lastele evakuatsioonikoolitused. Samuti osalesid töötajad esmaabi koolitusel.

**Kavandatud tegevused .:**

Lisarahastuseks kirjutatakse projekte Priasse, KIKi.

Täiendatakse õppevahendeid ja inventari. Igasse rühma plaanitakse hankida prügi sorteerimiseks prügikast 3 lahtriga.

Kavandatakse õppekäikude, muuseumi- ja teatri külastusi. Võetakse osa võistlustest, olümpiaadidest ja konkurssidest ning kavandamisel on vastavad õppeprogrammide ja sõidukulud.

Sügisest on planeeritud personalile koolitus HEV laste arengu toetamiseks õpetaja kompetentside tõstmine Tartu Ülikool

Alustatakse ettevalmistavate tegevustega uue rühma avamiseks augustis 2023.

2. **Ülevaade rühmade koosseisudest ja töökorraldusest uuel õppeaastal.**

Alates 01.08.2023 on avatud Võnnu Lasteaias Värvuke kokku 5 rühma:

1.Hiirekeste rühm (liitrühm, kohti kokku 18)

2.Siilikeste rühm (liitrühm, kohti kokku 20)

3.Mesimummide rühm (liitrühm, kus on tuge vajavad lapsed, kohti kokku 12)

4.Lepatriinude rühm (liitrühm, kohti 18)

5.Oravakeste rühm (sõim- kohti 14)

Rühmapersonal jätkab samades koosseisudes ja ei muutu.

**3. Laste arv rühmades ja vajadusel suurendamine lubatud määrani.**

Lasteaia direktori ettepanek tulenevalt Koolieelse lasteasutuse seadusest, suurendada vajadusel laste arvu sõimerühmas kuni kahe lapse võrra, lasteaiarühmas kuni nelja lapse võrra ning liitrühmas kuni kahe lapse võrra.

Kõik hoolekogu liikmed on poolt.

**4. Jooksvad küsimused ja ettepanekud.**

1. Kas vald monitoorib laste sündi, et oleks teada millal võiks Võnnu lasteaias tekkida vajadus avada ka 6.rühm? Direktoril ei ole hetkel selle kohta andmeid, kuid uurib vallast järele.
2. Koolisööklaga on tekkinud hea koostöö. Menüü on muutunud ning toidud on maitsvad, kiidavad, nii lapsed, kui õpetajad.
3. Tasuliste huviringide tagasiside - kõigi ringidega oldi rahul ning neid soovitakse ka uuel aastal võimalusel lastele pakkuda.

Koosoleku juhataja: Pire Saar/allkirjastatud digitaalselt/

Koosoleku protokollija: Mari Saar/allkirjastatud digitaalselt/